CELEX: 32008D0159
Language: lv
Date: 2008-02-22 00:00:00
Title: 2008/159/EK: Komisijas Lēmums ( 2008. gada 22. februāris ), ar kuru groza Lēmumu 2007/683/EK, ar ko apstiprina plānu klasiskā cūku mēra apkarošanai savvaļas cūkām konkrētos Ungārijas apgabalos (izziņots ar dokumenta numuru K(2008) 675)

26.2.2008   
            
            
               LV
            
            
               Eiropas Savienības Oficiālais Vēstnesis
            
            
               L 51/21
            
         
      KOMISIJAS LĒMUMS
   
   (2008. gada 22. februāris),
   ar kuru groza Lēmumu 2007/683/EK, ar ko apstiprina plānu klasiskā cūku mēra apkarošanai savvaļas cūkām konkrētos Ungārijas apgabalos
   (izziņots ar dokumenta numuru K(2008) 675)
   (Autentisks ir tikai teksts ungāru valodā)
   (2008/159/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (1) un jo īpaši tās 16. panta 1. punktu,
   tā kā:
   
               (1)
            
            
               Komisijas Lēmumu 2007/683/EK (2) pieņēma kā vienu no vairākiem pasākumiem, kas vajadzīgi, lai apkarotu klasisko cūku mēru.
            
         
               (2)
            
            
               Slovākija ir informējusi Komisiju par attīstību saistībā ar savvaļas cūku saslimstību ar minēto slimību konkrētos apgabalos, kas robežojas ar Ungāriju.
            
         
               (3)
            
            
               Ungārija ir informējusi Komisiju, ka, ņemot vērā epidemioloģisko situāciju, savvaļas cūku klasiskā cūku mēra izplatības apkarošanas plānā paredzētie pasākumi jāpaplašina, lai tajos iekļautu konkrētus Peštas apgabala rajonus Ungārijā.
            
         
               (4)
            
            
               Tādēļ attiecīgi jāgroza Lēmums 2007/683/EK.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2007/683/EK pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts Ungārijas Republikai.
   
      Briselē, 2008. gada 22. februārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 316, 1.12.2001., 5. lpp. Direktīvā jaunākie grozījumi izdarīti ar Komisijas Lēmumu 2007/729/EK (OV L 294, 13.11.2007., 26. lpp.).
   
      (2)  OV L 281, 25.10.2007., 27. lpp.
   
      PIELIKUMS
      
         
            “PIELIKUMS
            Apgabali, kuros jāīsteno savvaļas cūku klasiskā cūku mēra apkarošanas plāns:
            
               Nógrád apgabala teritorija un Peštas apgabala teritorija, kas atrodas uz ziemeļiem un uz austrumiem no Donavas, uz dienvidiem no Slovākijas robežas, uz rietumiem no Nógrád apgabala robežas un uz ziemeļiem no autoceļa E 71.”